"הטחנות הגדולות של א"י" – יצרנית קמח כבר 95 שנה!
עיתונאים, בלוגרים ומובילי דעה הוזמנו לסיור מיוחד במתחם תחנת הקמח "הטחנות הגדולות של א"י" בחיפה. באי הסיור שמעו הרצאה על התחנה היום ועל ההיסטוריה שלה, מפי מנחם גרייבסקי מנכ"ל התחנה בשמונה השנים האחרונות, לאחר מכן קיבלו באי הסיור הסברים על תהליך הטחינה עד אריזת המוצר המוגמר מפי יאיר וגנר הטוחן הראשי, בסיום הסיור קיבלו הנוכחים שיעור והצגת תכלית על איך מכינים לחם איכותי מפי סער מור שף הלחם של טחת הקמח.
"הטחנות הגדולות של א"י " רוכשת עד היום את החיטה מיבול מקומי כדי לסייע לחקלאים בישראל, וכן היא מייבאת חיטה מאתרי גידול שונים בעולם, כמו רוסיה, קנדה ועוד….. התחנה הראשונה של החיטה היא בדיקה קפדנית במעבדה מקצועית כדי לאפיין אותה, לבדוק את איכותה וכדי ליצור תערובות חיטה שונות בהתאמה לסוגי הקמח. בין הפרמטרים הנבדקים: משקל סגולי, רטיבות, תכולת גלוטן, צבע, פעילות אנזימים וכושר אפייה. כמו כן, התערובות נבדקות מדי יום כדי לשמור על האיכות הגבוהה והאחידות של הקמח לאורך השנה כולה. כך האופים במאפיות הגדולות ובבית – יוכלו להמשיך לסמוך על הקמח ולהשתמש בו בידיעה ובביטחון מלא שישיגו את הטעם שהם אוהבים.
מיד לאחר קבלת האישור כי החיטה עומדת בתקן הראוי, מתחילה הזרמת החיטה מהסילו הענק אל מכונות הטחינה שטוחנות עד דק את החיטה והופכים אותה לקמח בדרגות שונות. בדרכה אל מכונות הטחינה ועד למתחם אריזת המוצר המוגמר, עוברת החיטה מספר עמדות טחינה.
יאיר וגנר הטוחן הראשי מסביר על תהליך הטחינה ומציג את החיטה לפני הכנסתה למכונה ואחרי טחינה ראשונה.
המוצר המוגמר מוזרת אל מכונות האריזה שם הכל נעשה באופן אוטומטי. המוצר המוגמר נארז גם באריזות קטנות של קילו אחד וגם בשקים גדולים של 50 קילו. האריזות הקטנות נמכרות לצרכן הפרטי ואילו שקי הקמח הגדולים נמכרים למאפיות וקונדיטוריות.
לכבוד חג השבועות – חג קציר חיטים – משיקה "הטחנות הגדולות של א"י" – "קמח לחם" מיוחד להכנת לחמים ומאפים נהדרים!
"הטחנות הגדולות של א"י" מציגה פיתוח חדש של "קמח לחם" – קמח חיטה לבן מועשר בגלוטן ובלתת שעורה המאפשר הכנת מאפים אווריריים ובעלי נפח גבוה. הקמח מיוצר מתערובת מיוחדת של חמישה סוגי חיטה מובחרים, באיכות גבוהה ומוקפדת.
את קמחי הטחנות הגדולות אפשר להשיג ברשתות ובחנויות: רשת לגעת באוכל, רשת חנויות הטבע בוסתן, ברכל, נתיב החסד, מרכז מזון יהודה, סופר ספיר, סיטונאות רחמים, עזרה וחסד, סופר טוב מודיעין, שפע ברכת השם בית"ר עילית, דיפ שיווק, מאיה בוטיקטבע, רני אורגני, ל.א.ב.ל, המאפייה של ראסל ירושלים, סופר הס (כפר הס), לחם ברויטמן אילת, לחם בורקין בנימינה, ובחנויות מובחרות נוספות. מידע על חנויות נוספות אפשר לקבל בדף הפייסבוק של הטחנות הגדולות או בטלפון: 04-8672137.
באדיבות סער מור, אופה לחם וקונדיטור. מלמד סדנאות לחם, שאור וקמחי מורשת. בעל עמוד הפייסבוק "מחשבות על לחם".
אם לא רוצים להשתמש בשאור במתכון ניתן להעלות את כמות השמרים ל-8 גר' יבשים או 25 גר' שמרים טריים.
הברון אדמונד דה רוטשילד, "הנדיב הידוע", נודע בתרומתו לבניין הבית הלאומי בארץ ישראל ברכישת אדמות, בתמיכה במושבות הראשונות, בהבאת ענפים חקלאיים חדשים, בבניית יקבים ועוד. מעטים יודעים כי הוא גם הקים את הטחנות הגדולות של א"י. הברון ייסד את הטחנות הגדולות של א"י בשנת 1921 כדי לעזור לחקלאים, מגדלי החיטה בארץ, למכור את יבולם ולעבד את החיטה שמגדלים בארץ. הטחנה נבנתה במיוחד בקרבת תחנת הרכבת של חיפה כדי להקל על הפצת הקמח, ובקרבת הנמל כדי לייעל את העברת החיטה מן האניות.
הקמת הבניין ארכה כשנה ופיקח עליה המהנדס ארפד גוט, שהיה מפורסם וידוע במקצועו. היישוב כולו עקב אחר תהליך הבנייה וראה בו מפעל יישובי גדול ומפואר. בניין הטחנה היה אז מהגדולים בארץ, ובגמר הבנייה התאספו כל תושבי חיפה לחוג את חג הסיום. בניית הטחנה הייתה חשובה למשפחת רוטשילד. עם סיום הבנייה בשנת 1922 ביקרה אשת הנדיב בטחנה ולקחה עמה קמח למזכרת.
ביולי 1923 הונעו גלגלי הטחנה בעזרת מנועי דיזל, והקמח שנטחן בטחנות הגדולות כבש עד מהרה את השוק המקומי ואת השווקים בארצות השכנות. הקמח של "הטחנות הגדולות" היה ידוע בטיבו בין יהודים וערבים, ורבים מבני היישוב זוכרים עד היום את הלחם "תוצרת" שנאפה מהקמח של הטחנה. המפעל הורחב ונוסף לו בית-חרושת למצות אשר תוצרתו הגיעה לרוב תפוצות ישראל, בכללן לארה"ב.
אחד המאורעות החשובים בתולדות המפעל היה ביקורם של הברון רוטשילד ורעייתו בשנת 1925. רעיית הברון ביקשה לשמור על הדקל שעמד באמצע השטח שבו עמדו לבנות את המחסן, והעץ אכן נשמר וגדל בתוך המחסן, כשצמרתו מתנוססת מעל הגג. העץ והמחסן החזיקו מעמד עד לשנת 1948, אז – במהלך מלחמת השחרור, פוצץ המחסן והעץ נעקר.
הטחנות הגדולות של א"י נמנית על קבוצת טחנות קמח מפרץ – קבוצת ייצור הקמח השנייה בגודלה בישראל בבעלותה של משפחת חפץ – הכוללת גם את טחנות קמח מפרץ וטחנות מן.
למאמר הבאיופלה מרחיב את סדרת היוגורטים במרקם קרמי ומשיק שני טעמים חדשים לקיץ... למאמר הקודםהתאחדות התעשיינים ערכה יום עיון בנושא "פתרונות חוסכי אנרגיה בתעשייה"